open-index/open-wikipedia-markdown huggingface dataset:
Prenosový kanál

**Prenosový kanál** alebo **komunikačný kanál** alebo **kanál** môže byť:
*všeobecne: prostriedky a prenosové cesty, ktorými sa šíri signál nesúci významy, pozri komunikačný kanál (teória komunikácie)
*v telekomunikáciách: súhrn prostriedkov a prenosových prostredí na prenos elektrického signálu, na vytvorenie jedného spoja, pozri prenosový kanál (telekomunikačný spoj)
*v matematickej teórii informácií: opis vplyvov šumov a porúch, ktoré narúšajú prenášaný signál, synonymá: kanál prenosu, kanál spojenia, spojovací kanál, pozri kanál (teória informácií)
Národné futbalové mužstvo Kórejskej ľudovodemokratickej republiky

**Národné futbalové mužstvo Kórejskej ľudovodemokratickej republiky** (KĽDR) reprezentuje svoju krajinu na medzinárodných futbalových akciách, ako sú Majstrovstvá sveta, Ázijský pohár a olympijské futbalové turnaje.

## Olympijské hry 1964
Svoj prvý oficiálny medzištátny zápas KĽDR odohrala 22. marca 1964 v Rangúne s reprezentáciou Barmy (0:0). Bolo to stretnutie olympijskej kvalifikácie. KĽDR si v tejto kvalifikácii (ďalším súperom bolo Thajsko) postup na olympiádu v Tokiu síce vybojovala, ale napokon sa zriekla účasti.

## MS 1966
V roku 1966 po vyradení Austrálie v kvalifikácii si KĽDR vybojovala svoju prvú účasť na MS. V záverečnom stretnutí základnej skupiny šokujúco zdolala Taliansko 1:0 a postúpila do štvrťfinále.

Vo štvrťfinále proti Portugalsku nasledovali ďalšie priam šokujúce skutočnosti. Najprv zo strany KĽDR, ktorá už v 25. minúte viedla 3:0, a následne zo strany Portugalcov. Eusébio do konca polčasu znížil na 3:2 a po prestávke svojimi ďalšími dvomi gólmi otočil skóre. Portugalsko napokon vyhralo 5:3.

## Olympijské hry 1976
Na ďalšie svetové podujatie sa KĽDR kvalifikovala v roku 1976. Bol to olympijský futbalový turnaj v Montreale, kde KĽDR po víťazstve nad domácou Kanadou postúpila do štvrťfinále. Tam však nestačila na obhajcu prvenstva Poľsko, ktorému podľahla 0:5.

## MS 2010
Na svoju ďalšiu účasť na svetovom podujatí musela KĽDR čakať ďalších 34 rokov. V kvalifikácii MS 2010 vybojovali severokórejskí futbalisti pre svoju krajinu po 44 rokoch druhú účasť na MS, ktoré sa konali v dňoch 11. júna11. júla 2010 v Juhoafrickej republike. KĽDR po prehrách s Brazíliou 1:2, Portugalskom 0:7 a Pobrežím Slonoviny 0:3 obsadila v základnej G skupine posledné štvrté miesto.

### Káder KĽDR na MS 2010

## Úspechy mladých žien
Okrem mužskej reprezentácie na medzinárodnej scéne vystupujú aj mládežnícke a ženské reprezentácie. Najväčšie úspechy dosiahli ženské mládežnícke reprezentácie:

* 2006
** 1. miesto na 3. MS žien do 20 rokov v Rusku

* 2008
** 2. miesto na 4. MS žien do 20 rokov v Čile
** 1. miesto na 1. MS žien do 17 rokov na Novom Zélande

* 2010
** účasť vo štvrťfinále na 5. MS žien do 20 rokov v Nemecku
** 4. miesto na 2. MS žien do 17 rokov v Trinidade a Tobagu

* 2012
** účasť vo štvrťfinále na 6. MS žien do 20 rokovv Japonsku
** 2. miesto na 3. MS žien do 17 rokovv Azerbajdžane

## Majstrovstvá sveta

## Majstrovstvá Ázie vo futbale

## Referencie

## Zdroj
* 

KĽDR
Kategória:Futbal v KĽDR
Édouard Lucas

**François Édouard Anatole Lucas** (* 4. apríl 1842, Amiens, Francúzsko – † 3. október 1891, Paríž) bol francúzsky matematik. 

Je známy predovšetkým vďaka štúdiu Fibonacciho čísel. Jeho najvýznamnejší výsledok v tejto oblasti je pravdepodobne odvodenie uzavretého tvaru pre Fibonacciho čísla. Sú po ňom pomenované Lucasove čísla, ako aj trieda postupností nazývaných Lucasove postupnosti. Obi dve úzko súvisia s Fibonacciho číslami.

Zaoberal sa tiež inými oblasťami teórie čísel, napríklad testovaním prvočíselnosti, či diofantickými rovnicami. Formuloval úlohu, ktorej zadanie ukladá dokázať, že pre *N* > 1 existuje jediné riešenie diofantickej rovnice:

:\sum_{n=1}^{N} n^2 = M^2\;

a to *N* = 24 a *M* = 70. 

Dôkaz tohto pozoruhodného tvrdenia bol nájdený až v roku 1918 s použitím hypereliptických funkcií. Riešenie má súvislosť aj s bozónovou teóriou strún v 26-rozmernom priestore.

Je tiež objaviteľom hlavolamu známeho ako Hanojské veže.

## Dielo
* *Application de l’arithmétique à la construction de l’armure des satins réguliers*, Gustave Retaux, Paris 1867, online 
* *Recherches sur l’analyse indéterminée et l’arithmétique de Diophante*, C. Desrosiers, Moulins 1873
* *Recherches sur plusieurs ouvrages de Léonard de Pise*, Imprimerie des sciences mathématiques et physiques, Rome 1877
* *Théorie des fonctions numériques simplement périodiques*, Paris 1877, online 
* *Récréations mathématiques* (4 Bände), Gauthier-Villars, Paris 1882–1894, v internetovom archíve  1, 1, 2, 2, 3, 3, 3, 3, 4, 4, 4, 2. vydanie 1, 1, 2)
* *Théorie des nombres*, Gauthier-Villars et fils, Paris 1891 (internetový a archív:1, 1)
* *L’arithmétique amusante*, Gauthier-Villars et fils, Paris 1895 

## Referencie


## Literatúra
* Hugh C. Williams: *Édouard Lucas and Primality Testing.* (Canadian Mathematical Society Monographs & Advanced Texts)  Wiley, New York 1998, ISBN 978-0471148524

## Externé odkazy
* Rukopis Lucasovho pôvodného textu popisujúceho Hanojské veže
* Édouard Lucas
* Édouard Lucas
* Édouard Lucas. Arithméticien 1842 - 1891

Kategória:Francúzski matematici
Kategória:Osobnosti z Amiensu
Salvador Puig Antich

**Salvador Puig Antich** (* 30. máj 1948, Barcelona – † 2. marec 1974, Barcelona) bol katalánsky anarchista, aktívny koncom 60. a začiatkom 70. rokov.

## Život
Narodil sa ako tretí zo šiestich súrodencov. Jeho otec bol členom militantnej katalánskej organizácie, ktorá bola aktívna počas Druhej španielskej republiky. Po porážke republiky musel ujsť do Francúzska, odkiaľ sa po čase vrátil, no bol odsúdený na trest smrti.

Salvador sa počas štúdia na strednej škole spoznal s Xavierom Garrigom a bratmi Sugranyeovými, s ktorými neskôr založil Movimiento Ibérico de Liberación (MIL), katalánsku anarchistickú organizáciu, bojujúcu proti Francovmu režimu a kapitalizmu. Udalosti z mája 1968 vo Francúzsku Salvadora presvedčili, aby sa zapojil do boja proti Francovej diktatúre. Stal sa členom Robotníckych odborov (špan. Comisiones Obreras, CCOO), no čoskoro sa mu zapáči anarchistické myšlienky, odmietajúce akúkoľvek hierarchickú spoločnosť. Po začatí štúdia na vysokej škole si urobil vojenskú službu na Ibize. Po jej skončení sa stal členom MIL. Aktívne sa podieľal na jej činnosti, organizácia vykrádala banky. Takto získané peniaze boli využívané na propagáciu anarchistických publikácií a na podporu zadržaných radikálnych robotníkov.

Puig Antich aj s ďalšími členmi MIL vykrádali banky nepravidelne, a často cestovali na juh Francúzska, aby ich španielska polícia nevypátrala. Vo Francúzsku sa spojili s revolucionármi z organizácie Confédération nationale du travail.

V auguste 1973 sa vo Francúzsku konala konferencia MIL. Na ďalší mesiac, po vykradnutí najväčšej banky v Barcelone, začala silná policajná ofenzíva proti MIL.

Mnoho členov MIL bolo zadržaných, vypočúvaných, a mučených. Jeden z nich, Santi Soler, bol využitý políciou na chytenie Puig Anticha a Garrigu. Dôsledne pripravená akcia sa odohrala 25. septembra 1973 v Barcelone. Obaja boli zadržaní, no bezprostredne potom došlo k prestrelke, pri ktorej bol zabitý mladý španielsky policajt.

Puig Antich bol uväznený a obvinený z vraždy tohto policajta a vojenským súdom odsúdený na trest smrti. V mnohých častiach Európy, dokonca aj v Argentíne, vznikali demonštrácie na podporu Puig Anticha, no bezvýsledne. 2. marca 1974 vo veku 25 rokov bol vo väzení v Barcelone popravený garotou (udusením). Bola to posledná poprava garotou a tiež posledná politická poprava frankistickým režimom v Španielsku.

V roku 2006 bol o Salvadorovi Puig Antichovi nakrútený film Salvador (Puig Antich), kde Salvadora stvárnil nemecký herec Daniel Brühl.

## Pozri aj
* Anarchizmus

Kategória:Španielski anarchisti
Kategória:Osobnosti z Barcelony
Dáva mi/Dobré veci/Moja rola

***Dáva mi/Dobré veci/Moja rola*** je trojsingel skupiny Kontrafakt vydaný v roku 2003 pod vydavateľstvom českého časopisu Bbarák. Singel vyšiel na vinylovej platni a takisto aj v CD verzii. O hudobné produkcie (a aj o obal) sa postaral DJ Kontrafaktu Anys (vtedy známy ako Aneš).

Ku skladbe "Dáva mi" bol natočený aj klip režírovaný Michalom " Romeo " Dvořákom, ktorý bol nasadený do hitparády Deka Hity na Markíze a v prvom týždni sa dostala na prvé miesto (kde sa dokopy udržala 8 týždňov), tiež bola mesiac medzi najhranejšími klipmi na hudobnej TV stanici Music Box. Skladba (aj klip) sa stretla s pozitívnymi odozvami a je tiež je označovaná za jeden z momentov, kedy sa média začali zaujímať o Hip-Hop a stal sa "komerčnejším".

Skladby "Dáva mi", jej remix a "Dobré veci" sa o 5 rokov neskôr objavili na Rytmusovej výberovke *[[Si zabil]]*.

## Zoznam skladieb (Vinyl)
Strana K:
# "Dáva mi"
# "Dáva mi" (inštrumentálka)
# "Dáva mi" (akapela)
Strana F:
# "Dobré veci"
# "Dobré veci" (inštrumentálka)
# "Moja rola"
# "Moja rola" (inštrumentálka)
## Zoznam skladieb (CD)

## Referencie

Kategória:Albumy skupiny Kontrafakt
Kategória:Hudobné albumy z 2003
Hadica

náhľad|vpravo|Plastové hadice
**Hadica** je pružná rúrka na vedenie kvapalín alebo plynov. Jej vnútorný profil má spravidla kruhový tvar. Používa sa často pri čerpaní kvapalín a plynov na rôzne vzdialenosti, napr. hasičská zásahová hadica. Býva často súčasťou rôznych zariadení alebo prístrojov, napríklad vysávača. Obvykle ide o formu gumeného alebo plastového potrubia, ktoré je pružné, ohybné a do určitej miery odolné aj voči bežným formám nedeštruktívneho mechanického namáhania spojeného s bežnou manipuláciou, aj voči pretlaku a podtlaku prepravovaného média.

## Technické požiadavky
Hadice sú vyrábané podľa kombinácie požiadaviek na použitie a výkonu - prepravnej kapacity, ktorá sa od nich očakáva. Dôležitými faktormi sú priemer, hrúbka stien, pracovný tlak, hmotnosť, ohybnosť, dĺžka, zloženie, chemická inertnosť vzhľadom na prepravované médium a teplotu, pri ktorej bude hadica používaná.

## Materiály
Hadice môžu byť vyrobené z jedného materiálu, ale najčastejšie sú tvorené kombináciou viacerých. V praxi sú najčastejšie z nylonu, polyuretánu, polyetylénu, PVC alebo syntetickej či prírodnej gumy, podľa toho v akom prostredí sa očakáva ich použitie. V poslednej dobe sa objavujú hadice vyrobené z rôznych typov polyetylénu (LDPE a hlavne LLDPE). Medzi ďalšie materiály používané na ich výrobu patria teflón alebo nehrdzavejúca oceľ.

## Iné projekty

Kategória:Potrubie
BT-7

**BT-7** (BT je skratka pre *bystrochodnyj* – rýchly tank) je sovietsky ľahký tank kolopásovej konštrukcie vyrábaný na prelome 30. a 40. rokov 20. storočia. Predstavoval posledný a najrozšírenejší variant sovietskych rýchlych tankov radu BT. Na rozdiel od svojich predchodcov BT-2 a BT-5 mal zváranú korbu odlišného tvaru. Výzbroj bola podobná ako pri tanku BT-5, tvoril ju  kanón 20K, vzor 1934 a 1 alebo 2 guľomety DK kalibru . Bolo postavených 5328 kusov.

## Vznik a vývoj
Konštrukcia tankov BT (bystrochodnyj tank - rýchly tank) začala vznikať v roku 1931. Odvíjala sa od konštrukcie amerického inžiniera Christieho, na ktorú Sovieti zakúpili licenciu. Iróniou je, že Christieho koncepcia bola Americkou armádou napriek svojim kvalitám odmietnutá. Prvé tanky tejto kategórie sa zúčastnili prehliadky na Červenom námestí v deň výročia revolúcie 7. novembra 1931. Tanky BT používali kolopásový podvozok, čo znamenalo, že sa mohli pohybovať na pásoch aj na kolesách, ktoré mali potiahnuté gumou. Zmena pohonu aj s rozpojením pásov trvala posádke asi 30 minút. Tanky boli v porovnaní so svojimi súčasníkmi výrazne rýchlejšie. Prvými verziami rýchlych tankov boli BT-2 a BT-5.

V januári 1933 prebiehali v Charkovskom traktorovom závode konštrukčné práce nad prototypom tanku BT-5. Konštrukčná kancelária však dostala nové zadanie na vývoj vylepšenej verzie tanku, v ktorej by boli odstránené nedostatky predošlých verzií. Sériová výroba typu BT-7 sa začala v roku 1936 a trvala do roku 1940. Tanky tejto konštrukčnej rady dosiahli typom BT-7 svoj zenit. Neskôr bolo rozhodnuté o výrobe nových perspektívnejších stredných tankov T-34, ktoré nemali kolopásové usporiadanie.

## Modifikácie
* BT-7- základná modifikácia, vyrobených 4613 kusov.
* BT-7A- delostrelecký tank, vyrobených 156 kusov. S vežou T-26-4. Kanón KT-26 76 mm. 13,5 tony.
* BT-7M- s dieselový motorom, vyrobených 765 kusov. Vážil 14,65 tony.

## Nasadenie
Tank si čoskoro získal obľubu medzi posádkami pre svoje dobré jazdné vlastnosti a ovládateľnosť. Tankmi boli vybavené hlavne tankové a jazdecké jednotky. Nasadený bol počas útoku na Poľsko, pohraničných bojov s Japonskom aj v zimnej vojne. Počas bojov s Nacistickým Nemeckom sa plne prejavili slabiny tanku, ktorými bolo predovšetkým slabé pancierovanie. Tanky boli sťahované k prieskumným jednotkám, kde slúžili až do roku 1944.

## Iné projekty

Kategória:Sovietske tanky
Kategória:Ľahké tanky
Kategória:Tanky druhej svetovej vojny
Homeomorfizmus

**Homeomorfizmus** alebo **topologický izomorfizmus** je v topológii spojité bijektívne zobrazenie medzi dvoma topologickými priestormi, ktoré má spojité inverzné zobrazenie. Homeomorfizmus je izomorfizmus v kategórii topologických priestorov. Homeomorfizmus je teda zobrazenie zachovávajúce topologické vlastnosti daného topologického priestoru. Dva topologické priestory, medzi ktorými existuje homeomorfizmus sa nazývajú **homeomorfné** a z topologického hľadiska sa považujú za ekvivalentné.

## Pozri aj

* Topologický priestor
* Izomorfizmus
* Homomorfizmus (odlišný pojem)

Kategória:Topológia
Židovská štvrť (Třebíč)

**Židovská štvrť v Třebíči** (po česky *Židovská čtvrť*) je zachovaná židovská štvrť, kultúrna pamiatka a lokalita Svetového dedičstva.

Nachádza sa na ľavom brehu Jihlavy v meste Třebíč. Táto štvrť je pamiatkou, ktorá dokumentuje spolužitie židovskej kultúry spolu s kresťanskými obyvateľmi od stredoveku až do 20. storočia. Štvrť je husto zastavaná, domy väčšinou nemajú záhrady a sú poprepájané. Nachádza sa tu 123 domov, dve synagógy a budovy ako radnica, nemocnica a chudobinec. V súčasnosti prebiehajú na pamiatkách rekonštrukčné práce.

Je jedinou židovskou pamiatkou v Svetovom dedičstve UNESCO, ktorá sa nachádza mimo Izraela. Zapísaná bola spolu s bazilikou svätého Prokopa a židovským cintorínom v Třebíči.

## Iné projekty

## Externé odkazy
* KVIZ Třebíč - Kultúrne, vzdelávacie a informačné zaradene Třebíč
* Virtuálna precházka třebíčskym židovským mestom 

Kategória:Lokality Svetového dedičstva v Česku
Kategória:Židovské komunity v Európe
Kategória:Třebíč
Ťatliakova chata

**Ťatliakova chata** je vysokohorská chata v Roháčskej doline v Západných Tatrách. Nachádza sa v nadmorskej výške . Je významným turistickým bodom a je veľmi často navštevovaná. Dajú sa z nej podniknúť rôzne výlety: napr. na sedlo Zábrať, Roháčske plesá, Rákoň, Smutné sedlo a iné. Dá sa k nej dostať od chaty Zverovka za 1,30 hodiny chôdze po asfaltovej ceste. Pri chate sa nachádza Ťatliakovo jazero.

## História
Už v roku 1883 stála na brehu Roháčskeho potoka malá útulňa. Rozvoj turizmu podnietil v roku 1933 výstavbu zrubu a na podnet Jána Ťatliaka v roku 1937 i chatu na terajšom mieste. Dokončená bola v roku 1941, no už v roku 1944 bola vypálená Nemcami. 

Dvojpodlažnú chatu obnovili hneď po skončení vojny oproti dnešnému bufetu, čo bola v roku 1953 pristavená lyžiareň. Samotná chata vyhorela 28. mája 1963 a pre nedostatok financií sa už neobnovila. Rozširovanie sa realizuje až v súčasnosti. 

## Prístup
* po  značke zo Zuberca cez Brestovú a *Zverovku*
* po  značke zo Smutného sedla

## Pozri aj
* Zoznam horských chát na Slovensku

## Iné projekty

## Zdroj
* História chaty
* www.turistickamapa.sk

Kategória:Horské chaty v Západných Tatrách
Kategória:Roháče
Kategória:Architektúra z 1937
Kategória:Stavby v okrese Tvrdošín
Radula

[thumb|Nákres raduly [slimáka.]]
**Radula** je orgán a poznávací znak mäkkýšov, ktorý slúži na strúhanie potravy. Vývoj raduly spolu so slinnými žľazami znamená veľké zdokonalenie trávenia. Je typická pre slimákov; u lastúrnikov je redukovaná.

Radula sa nachádza v ústnej dutine a sčasti tu plní podobnú funkciu ako u človeka jazyk. Je tvorená chitínovými šupinkami.

## Iné projekty

Kategória:Anatómia mäkkýšov
Potenčná množina

[right|thumb|250px|[Hasseov diagram potenčnej množiny k množine {*x*,*y*,*z*} pre usporiadanie reláciou inklúzie.]]

**Potenčná množina** množiny X \!, značená \mathcal{P}(X) alebo 2^X \!, je v matematike množina všetkých podmnožín množiny X \!. V Zermelovom-Fraenkelovom axiomatickom systéme je existencia potenčnej množiny zaručená tzv. axiómou potenčnej množiny.

Podľa Cantorovej vety má potenčná množina \mathcal{P}(X)\,\! väčšiu mohutnosť, ako samotná množina X\,\!.

## Externé odkazy
* Potenčná množina na www.elea.sk

Kategória:Teória množín
Aerodynamická brzda

[thumb|Aerodynamické brzdy lietadla [Eurowings BAe 146-300]] 
thumb|Rušič vztlaku na hornej strane krídla
**Aerodynamická brzda** () je zariadenie na povrchu (alebo z neho vysúvané/vystreľované) lietadla alebo iného veľmi rýchleho dopravného prostriedku, slúžiace na zníženie jeho rýchlosti výrazným zvýšením odporu vzduchu.

## Terminológia
Aerodynamická brzda môže byť:
* *Brzdiaca klapka* alebo *brzdiaci štít* - aerodynamická brzda v podobe výklopnej alebo výsuvnej plochy na lietadle (spravidla na jeho streche alebo na dolnej časti alebo vzadu), ktorá je prestaviteľná za letu. 
* *Brzdiaci padák* - aerodynamická brzda v podobe padáka vystreleného z chvosta lietadla. 

Od aerodynamickej brzdy (brzdiacej klapky) by sa mal prísne vzaté odlišovať rušič vztlaku (=rušič, spoiler, spojler, interceptor, presnejšie lift spoiler), čo sú spravidla klapky, ktoré sa vysúvajú v hornej časti krídla takmer po celej jeho dĺžke a v smere letu a slúžia na elimináciu vztlaku (sekundárne na zníženie odporu vzduchu). Spravidla sa používajú pri pristávaní resp. na zemi (ground spoiler). Tzv. letový rušič vztlaku (flight spoiler), čo je spravidla časť klapiek lift spoilera (wing spoiler), sa však používa aj ako krídelko (aileron) alebo aerodynamická brzda. Okrem toho sa výrazom „speed brake system“ označuje aj sústava všetkých spoilerov.

## Použitie
Brzdiaca klapka sa používa, keď pilot potrebuje z nejakého dôvodu znížiť rýchlosť stroja; najčastejšie pri pristávaní. Klapka sa vysunie a zvýši sa aerodynamický odpor, čo má za následok zníženie rýchlosti. Uhol vyklopenia sa dá často regulovať podľa potreby - čím väčší uhol, tým je brzdenie rýchlejšie.

## Referencie

Kategória:Konštrukcia lietadiel
Vztlaková klapka

thumb|Plne sklopená jednoduchá klapka
**Vztlaková klapka** (anglicky *wing flap*) je „pohyblivá plocha umiestnená na odtokovej časti krídla, ktorá slúži na zväčšenie jeho vztlaku“.

## Funkcia
Hlavnou funkciou vztlakových klapiek je zvýšiť vztlak lietadla pri nízkych rýchlostiach, t. j. znížiť pádovú rýchlosť lietadla pri vzlete a pristávaní, ale aj pri iných manévroch, kde je potrebná nízka rýchlosť.

## Typy klapiek
* *Jednoduchá (obyčajná) klapka* () - taká, ktorá sa len sklápa a nevytvára štrbinu; tvorí ju celá zadná časť krídla.
* *Odklápacia (odštiepna) klapka* () - taká, ktorá sa len sklápa a nevysúva; tvorí ju spodná odtoková časť krídla.
* *Jednoštrbinová klapka* () - klapka na odtokovej časti krídla, ktorá vysunutím vytvára jednu štrbinu medzi krídlom a klapkou.
* *Fowlerova klapka* () - jednoštrbinová klapka, ktorá sa vysúva mimo základného obrysu krídla; zasunutá tvorí súčasť dolného povrchu odtokovej časti krídla.
* *Dvojštrbinová klapka* () - klapka v zadnej časti krídla, ktorá vysunutím vytvára dve štrbiny.
* *Pevná (Junkersova) klapka* () - klapka so stálou polohou za odtokovou časťou krídla.
* *Sklopná nábežná hrana* () - sklopná nábežná časť krídla.
* *Nábežná odklápacia (Krugerova) klapka* () - dolná časť nábežnej hrany, ktorá sa odklápa smerom dopredu.

## Zdroje


Kategória:Konštrukcia lietadiel
John Leroy Kelley

**John Leroy Kelley** (* 6. december 1916, Kansas, USA – † 26. november 1999, Oakland, Kalifornia, USA) bol americký matematik. Zaoberal sa predovšetkým topológiou a funkcionálnou analýzou. Je tiež spoluautorom axiomatického systému teórie množín známeho ako Morseho-Kelleyho teória množín.

Kategória:Matematici USA
Kategória:Absolventi University of California, Los Angeles
Kategória:Absolventi University of Virginia
Kategória:Osobnosti z Kansasu
Sychrov (prírodná rezervácia)

**Sychrov** je prírodná rezervácia v pohorí Považský Inovec v podcelku Inovecké predhorie, približne  východne od obce Beckov. Je v správe štátnej ochrany prírody Biele Karpaty.

Nachádza sa v katastrálnom území obce Beckov v okrese Nové Mesto nad Váhom v Trenčianskom kraji. Vyhlásená bola v roku 1984 a novelizovaná v roku 1988 na rozlohe , bez ochranného pásma. Na území rezervácie platí 4. stupeň ochrany. K rezervácii vedie Náučný chodník Sychrov vychádzajúci z Beckova.

Predmetom ochrany je: *Suchomilné a teplomilné trávnaté spoločenstvo Považského Inovca s bohatou populáciou hlaváčika jarného (Adonis vernalis L.).*

## Referencie

## Externé odkazy
* 
* Chránené územia, Štátna ochrana prírody Slovenskej republiky

Kategória:Prírodné rezervácie v Trenčianskom kraji
Kategória:Považský Inovec
Kategória:Beckov (obec)
Kategória:Chránené územia v okrese Nové Mesto nad Váhom
Lucas Radebe

**Lucas Radebe** (* 12. apríl 1969) je bývalý juhoafrický futbalový reprezentant.

Narodil sa v meste Soweto neďaleko Johannesburgu ako jedno z jedenástich detí. Pôvodne začínal hrať na pozícií brankára, pri prestupe do Kaizer Chiefs už hrával na poste stredopoliara. V roku 1991 ho postrelili, keď išiel po ulici, no vážnejšie zranenie neutrpel.

V roku 1994 prestúpil do anglického klubu Leeds United, kde mal veľmi úspešnú a dlhú kariéru. V roku 1999 skončil s klubom na štvrtom mieste v FA Premier League a kvalifikoval sa do Poháru UEFA. O rok neskôr klub skončil  na treťom mieste a kvalifikoval do Ligy majstrov. V roku 2000 utrpel zranenia kolena a členku, ktoré ho vyradili z hry na takmer dva roky. Pre svoju oddanosť ku klubu odmietol ponuky na prestup do AC Miláno, či Manchestru United. Odohral tu vyše 200 zápasov, v ktorých sa trikrát gólovo presadil (v Pohári FA a v Pohári UEFA).

V roku 2005 ohlásil koniec svojej aktívnej kariéry a krátko nato usporiadal exhibičný futbalový zápas s bývalými hviezdami Leedsu. V decembri 2000 získal ocenenie FIFA Fair Play.

## Zdroj

Kategória:Narodenia v 1969
Kategória:Juhoafrickí futbalisti
Kategória:Hráči Kaizer Chiefs
Kategória:Hráči Leeds United
Kategória:Hráči FA Premier League
Kategória:Hráči Majstrovstiev sveta vo futbale 1998
Kategória:Hráči Majstrovstiev sveta vo futbale 2002
Serdab

**Serdab** alebo **serdáb** (z , pôvodne ) je v egyptológii názov typu uzatvorenej miestnosti alebo výklenku, ktorá bola súčasťou niektorých staroegyptských hrobiek. V nej bola umiestnená jedna alebo viac sôch *[[Ka (staroveký Egypt)|ka]]* zosnulého. Na nich bol zobrazený v rôznom veku a v rozmanitých spoločenských a náboženských rolách, ktoré plnil počas svojho života. Miestnosť mala v stene susediacej s obetnou sieňou jeden alebo dva priezory, ktorými sa mohol zosnulý prostredníctvom sochy účastniť svojho kultu a sledovať rituály a jemu prinášané obety, ktoré boli dôležité pre jeho posmrtný život.

Dosiaľ najstarší kráľovský *serdab* poznáme z hrobky faraóna Dena (1. dynastia) na pohrebisku Umm el-Káb v Abyde. Najstarší známy nekráľovský *serdab* pochádza z obdobia panovania faraóna Kaa (tiež 1. dynastia) a našiel sa v hrobke hodnostára Merku na sakkárskom pohrebisku (hrobka S3505). Obvyklou súčasťou hrobiek bol v období 3. až 6. dynastie, najčastejšie mastáb členov kráľovských rodín a vysokých hodnostárov. V kráľovských hrobkách bol nájdený napr. v pyramídovom komplexe faraóna Necericheta (3. dynastia) ako samostatný kultový stánok, alebo v Ibiho pyramíde (8. dynastia) ako priestor v jej subštruktúre.

## Poznámky

## Referencie

## Zdroj
* 

## Literatúra
* 
* 
* 
* 

Kategória:Architektonické prvky
Kategória:Architektúra v starovekom Egypte
Flexná krivosť čiary

**Flexná krivosť čiary** je derivácia jednotkového tangenciálneho vektora podľa dĺžky oblúka čiary.  Je to vektorová veličina, úmerná zmene smeru tangenciálneho vektora pozdĺž čiary. Je vždy kolmá na jeho nositeľku. Leží v smere hlavnej normály čiary a je orientovaná ku stredu krivosti čiary. Označuje sa \vec{K} a má rozmer **m<sup>−1</sup>**. 

:\vec K = \frac{\mathrm{d} \vec{t} }{\mathrm{d}s} \,\!

* **t** – tangenciálny vektor
* **s** – oblúková súradnica bodu na krivke

## Polomer flexnej krivosti čiary
Veľkosť flexnej krivosti sa označuje písmenom **K**. Jej prevrátená hodnota je veľkosť polomeru flexnej krivosti čiary, resp. veľkosť polomeru oskulačnej kružnice čiary.

: R = \frac{1}{K} = \frac{1} 

* **K** – veľkosť flexnej krivosti čiary
* **R** – veľkosť polomeru oskulačnej kružnice čiary

## Zdroje


Kategória:Geometria
Kategória:Kinematika
FK Rostov

**FK Rostov** (rus. Футбольный клуб «Ростов», *Futboľnyj Klub "Rostov"*) je ruský futbalový klub sídliaci v meste Rostov nad Donom. Je účastníkom najvyššej ruskej Premier ligy (RFPL), kam postúpil v roku 2008, keď sa stal víťazom prvej divízie.

## Zdroje


Rostov
Rostov
Rostov
Alexandr Nikolajevič Korkin

**Alexandr Nikolajevič Korkin** (* 3. marec 1837, Totma, Vologdská oblasť, Rusko, vtedy Ruská ríša - † 1. september 1908, Petrohrad, Rusko, vtedy Ruská ríša) bol ruský matematik. Zaoberal sa predovšetkým parciálnymi diferenciálnymi rovnicami. Po Čebyševovi bol pravdepodobne druhým najdôležitejším iniciátorom vzniku petrohradskej matematickej školy.

Kategória:Narodenia v 1837
Kategória:Úmrtia v 1908
Kategória:Ruskí matematici
Varieta (matematika)

**Varieta** je v matematike topologický priestor lokálne homeomorfný *n*-rozmernému euklidovskému priestoru. Lokálne homeomorfný znamená, že každý bod variety má okolie homeomorfné s *n*-rozmerným euklidovským priestorom. Dimenzia *n* tohto euklidovského priestoru sa nazýva dimenziou variety. Priamka alebo kružnica sú teda jednorozmerné variety, rovina alebo povrch gule sú dvojrozmerné variety, atď. Variety sú kľúčovým pojmom v topológii a diferenciálnej geometrii.

Kategória:Topológia
Kategória:Diferenciálna geometria
Sade

**Helen Folasade Adu** známa pod menom **Sade** (* 16. január 1959, Ibadan, Nigéria) je nigérijsko-britská populárna speváčka, líderka rovnomennej hudobnej skupiny.

## Diskografia

### Štúdiové albumy
* 1984 *[[Diamond Life]]*
* 1985 *[[Promise]]*
* 1988 *[[Stronger Than Pride]]*
* 1992 *[[Love Deluxe]]*
* 2000 *[[Lovers Rock]]*
* 2010 *[[Soldier of Love]]*

### Ostatné albumy
* 1992 *[[Remix Deluxe]]*
* 1994 *[[The Best of Sade]]*
* 2002 *[[Lovers Live]]*
* 2011 *[[The Ultimate Collection]]* 2 CD

## Iné projekty

Kategória:Anglické džezové speváčky
Kategória:Anglické R&B speváčky
Kategória:Anglické soulové speváčky
Kategória:Anglické osobnosti nigérijského pôvodu
Smrť Bunnyho Munroa

[175px|thumb|[Nick Cave číta z knihy *Smrť Bunnyho Munroa* v New Yorku (2009)]]
**Smrť Bunnyho Munroa** je v poradí druhý román austrálskeho speváka Nicka Cavea z roku 2009. Hlavný hrdina románu Bunny Munro je podomový obchodník posadnutý sexom, ktorý sa živí predajom kozmetických prípravkov. Potom čo jeho manželka sklamaná jeho neverou spácha samovraždu, ostáva sám so smrteľne chorým otcom Bunnym starším a s deväťročným synom Bunnym mladším. Nick Cave predkladá najprv úsmevný, ale s postupom deja čoraz väčšmi tragikomický príbeh o vine, treste a pokání, kde sa miešajú prvky reálneho rozprávania so snovými víziami hlavnej postavy. 

## Ukážka z diela
*
"Cíti, ako mu vnútri vybuchne nežiaduca sopečná zlosť – zlosť na celý svet. Hnevá sa na manželku, ktorá ho prenasleduje ešte aj z hrobu a hrozí mu prstom, na túto artritickú starú babu, ktorej všetko chýba a ktorá ho zaplavuje nenormálnymi požiadavkami, na neprítomné dieťa čakajúce v aute, na otca, ktorý umiera na rakovinu, na všetky nenásytné ženy, ktoré z neho vyciciavajú krv, na idiotské včely aj škorce. Čo každý odo mňa chce? Preklína vlastný nenásytný apetít, ale aj tak sa s herkulovským vypätím vôle pokúša presmerovať myšlienky na blýskavé genitálie nejakej začínajúcej hviezdy alebo celebrity, no na nikoho konkrétneho si nespomenie, lebo škorce sa strmhlav spúšťajú nadol a útočia na oblok a akordy klavíra sú také hlučné, až má pocit, že sa mu z nich rozčesne hlava. Pani Brooksová ho schmatne svojím znetvoreným klepetom za ruku. „Buď sa všetci budeme milovať, alebo umrieme.“*
*„Prosím?“ Bunny odvracia oči, pozerá nadol a potom ich zatvára.*
*Počuje pani Brooksovú. „Vyzeráte strašne smutný."*

## Externé odkazy
* Oficiálna stránka knihy

Kategória:Knihy z 2009
Kategória:Romány
Sierpińského priestor

**Sierpińského priestor**, pomenovaný po Wacławovi Sierpińskom, je topologický priestor pozostávajúci z dvoch prvkov, 0 a 1, ktorý má iba jednu uzavretú jednoprvkovú podmnožinu. Je najmenším topologickým priestorom, ktorý nie je ani triviálny, ani diskrétny. Využíva sa vo formálnej sémantike a v teórii vypočítateľnosti.

## Definícia

Sierpińského priestor je topologický priestor na množine {0,1}, ktorého otvorené podmnožiny sú 
:\{\varnothing,\{1\},\{0,1\}\},
a ktorého uzavreté podmnožiny sú 
:\{\varnothing,\{0\},\{0,1\}\}.

Teda jednoprvková množina {0} je uzavretá (a nie otvorená), jednoprvková množina {1} je len otvorená. Operátor uzáveru je v tomto priestore definovaný nasledovne:

:\overline{\{0\}} = \{0\},\qquad\overline{\{1\}} = \{0,1\}.

Kategória:Topológia
Kategória:Eponymické termíny v matematike
Diferenciálna geometria

**Diferenciálna geometria** je oblasť matematiky, ktorá využíva metódy diferenciálneho a integrálneho počtu, ako aj lineárnej a multilineárnej algebry na štúdium geometrických problémov. Začala sa vyvíjať na prelome osemnásteho a devätnásteho storočia ako teória rovinných a priestorových kriviek a plôch v trojrozmernom Euklidovskom priestore. Neskôr sa transformovala na disciplínu, ktorá sa zaoberá všeobecnejšími geometrickými štruktúrami na diferencovateľných varietach. Úzko súvisí s diferenciálnou topológiou a geometrickými aspektmi diferenciálnych rovníc. 

## Iné projekty


Kategória:Matematika
Kategória:Geometria
Prazdroj

náhľad|fľaškový Pilsner Urquell
**Prazdroj**  je tradičné české označenie piva v súčasnosti vyrábaného pod obchodným menom **Pilsner Urquell** v pivovare Pivovar Prazdroj Je nielen typovým, ale i historickým vzorom pív plzenského typu. Prvý druh sa začal vyrábať v roku 1842.

## História
Pôvod receptúry Prazdroja je spojený so vznikom plzenského meštianskeho pivovaru. Pri prvej várke 5. októbra 1842 sa sládkovi Josefovi Grollovi podarilo vytvoriť pivo unikátnej farby a chuti. Treba povedať, že sa mu to podarilo omylom, pretože bol pôvodne pozvaný na varenie piva klasického bavorského typu. Miestna mäkká voda, kvalitný žatecký chmeľ a nová anglická metóda spracovania sladu však spôsobili, že čerstvá várka po svojom narazení 11. novembra prekvapila nebývalou kvalitou.

Nové pivo si rýchlo získalo ohlas a časť produkcie sa začala aj vyvážať. S tým samozrejme prišli aj rôzne plagiáty, proti ktorým plzenský pivovar bojoval registráciou rôznych ochranných známok, z ktorých tá súčasná vznikla až na sklonku 19. storočia. Registrovaná bola v roku 1898, a to dvojjazyčne, po česky ako „Plzeňský Prazdroj“ a nemecky ako „Pilsner Urquell“.

## Iné projekty

## Externé odkazy
* Stránky piva Plzeňský Prazdroj
* Stránky pivovaru Plzeňský Prazdroj, a. s.

## Zdroj

Kategória:České pivá
Ibadan

**Ibadan** je z hľadiska populácie štvrté najväčšie mesto v Nigérii (po mestách Lagos, Kano a Port Harcourt) a hlavné mesto federálneho teritória Oyo. Nachádza sa v juhozápadnej Nigérii, 128 km severovýchodne od hlavného mesta Nigérie Lagosu  a je významným tranzitným bodom medzi pobrežím a oblasťami na severe krajiny.

Ibadan bol v roku 1939 vybraný za sídlo Západných provincií kvôli svojej centrálnej polohe a dostupnosti z hlavného mesta Lagos. V tom čase sa Západné provincie rozprestierali od severných oblastí dnešného štátu Oyo až po Ekeremor, Bomadi a Patani. Tieto regióny boli neskôr po prerozdelení obvodov, ktoré vykonala administratíva Yakubu Gowona krátko pred nigérijskou občianskou vojnou, presunuté zo starej provincie Delta v Západnom regióne do regiónu Stredozápad a následne do štátu Rivers a štátu Bayelsa.

## Referencie

## Iné projekty

Kategória:Mestá v Nigérii
Praga S5T

**Praga S5T** (Silniční pětitunka, hovorovo **espetka**, **espetéčka,espetona**) je nákladný automobil strednej tonáže, ktorý sa začal vyrábať v roku 1956 ako cestná verzia Pragy V3S.

## Popis
Konštrukčne ide o veľmi podobné vozidlá a najväčšie rozdiely sú na podvozku. Dve nápravy S5T nemajú nápravové redukcie, rovnako sa zmenila prídavná prevodovka s prevodmi do rýchla a hnaná je iba zadná náprava. Mierne zmeny podstúpila kabína, iný je rozmer kolies i prevody, čo prispelo k zníženiu spotreby a umožnilo zvýšiť maximálnu rýchlosť na 78 km/h.

## Motor
Vzduchom chladený, štvortaktný, radový 6 valcový, dieselový motor Tatra 912-1 (neskôr 912-2 a 912-3) s objemom 7 412 cm³, s priamym vstrekovaním paliva a ventilovým rozvodom OHV. Ide prakticky o polovicu vidlicového dvanásťvalca z Tatry 111, ktorý nachádzal široké uplatnenie - napríklad na pohon motorových železničných vozňov Tatra M131, malých letiskových ťahačov a navijákov, či vojenských motorových člnov. Výkon motora je 98, resp. 110 koní pri 2100 otáčkach za minútu.

Neskoršie verzie priniesli zníženie hmotnosti, zvýšenie užitočnej hmotnosti (na 6 ton), zvýšenie výkonu motora i zvýšenie pohodlia v kabíne. Palivová nádrž má objem 120 litrov.

### Technický popis

Tabuľka technických parametrov motorov T 912-1, T 912-2 a T 912-3:

## Podvozok

Rebrinový rám, tuhé nápravy odpružené listovými pružinami. Brzdy sú pneumatické bubnové, ručná brzda pôsobí na zadné kolesá pomocou tiahla. Pomocná, odľahčovacia je výfuková ventilová brzda.

Praga S5T bola vyrábaná ako valník, sklápač i ťahač návesov (S5T-2-TN), montovaných bolo niekoľko nadstavieb - skriňové pre rôzne účely, vysokozdvižné plošiny, požiarne rebríky, cisterny, zametacie zariadenia a pod.

## Zaujímavosť
Automobil nemá nasledovníka. Praga síce vyvinula prototyp N530, ale orgány štátu sa rozhodli pre nákup licencie ľahkých nákladných automobilov od francúzskeho Saviemu. Potrebu strednotonážnych nákladných automobilov riešil štát dovozom rumunských Romanov a východonemeckých IFA W50. Priamy nástupca sa mal začať vyrábať v automobilke BAZ, v podobe cestnej verzie automobilu Devín. 
Zaujímavou verziou PS5T bol ťahač návesov s kabínou Škoda 706 RT, ktorá bola výhradne na export do ZSSR.
 
### Technické údaje
Údaje sú prevzaté z príručky *Údržba, obsluha a opravy automobilů Praga V3S a S5T*  a platia pre valník so štandardným rázvorom.

## Referencie

## Iné projekty

## Externé odkazy
* Popis Pragy S5T
* Klip o Prage S5T

## Zdroje
* Technický popis Pragy S5T 
* 

Kategória:Automobily Praga
Kategória:Nákladné automobily
Plošná rýchlosť

**Plošná rýchlosť** je vektorová veličina, ktorej veľkosť je úmerná časovej zmene plochy opísanej polohovým vektorom pohybujúceho sa bodu. Označuje sa \vec{v_s} a má rozmer **m<sup>2</sup>.s<sup>−1</sup>**. 

:\vec v_s = \frac{1}{2} \vec r \times \vec v \,\!

* \vec r – polohový vektor
* \vec v – vektor rýchlosti

Pri rovinnom pohybe je smer vektora plošnej rýchlosti nemenný a je kolmý na rovinu pohybu. 
## Zdroje



Kategória:Kinematika
Kategória:Nebeská mechanika
Plošné zrýchlenie

**Plošné zrýchlenie** je derivácia plošnej rýchlosti podľa času. Je to vektorová veličina, označuje sa \vec{a_s} a má rozmer **m<sup>2</sup>.s<sup>−2</sup>**. 

:\vec a_s = \frac{\mathrm{d} \vec v_s}{\mathrm{d}t} = \frac{1}{2} \vec r \times \vec a \,\!

* \vec v_s – plošná rýchlosť
* \vec r – polohový vektor
* \vec a – vektor zrýchlenia

## Pozri aj
* uhlové zrýchlenie
* zrýchlenie

## Zdroje



Kategória:Fyzikálne veličiny
Kategória:Kinematika
Kategória:Nebeská mechanika
Vlastimil Petržela

**Vlastimil Petržela** (* 20. júl 1953, Prostějov) je český futbalový tréner a bývalý česko-slovenský reprezentant.

## Kariéra

### Aktívna hráčska činnosť
Ako aktívny hráč pôsobil v kluboch SK Prostějov, Zbrojovka Brno, SK Sigma Olomouc, RH Cheb a SK Slavia Praha. Jeho najväčším hráčskym úspechom je účasť na MS 1982, kde odohral časť zápasu proti Kuvajtu, keď v 69. minúte striedal Petra Janečku.

### Trénerská dráha
Ako tréner viedol pražské kluby Sláviu, Spartu a Bohemians, ako aj Sigmu Olomouc, FC Slovan Liberec či FK Mladá Boleslav. Najväčšie úspechy dosiahol v ruskom Zenite Petrohrad, kde v rokoch 2003 až 2006 vyhral Ligový pohár, získal druhé miesto v najvyššej ruskej súťaži a postúpil do štvrťfinále Pohára UEFA.

Po nezhodách s majiteľom Zenitu Petrohrad bol v roku 2006 odvolaný z funkcie trénera. Príčinou nezhôd bolo gamblerstvo, v ktorom pokračoval aj po odvolaní a z ktorého sa neskôr dokázal vyliečiť.

Po odvolaní z Petrohradu trénoval Olomouc, azerbajdžanské Neftiči Baku a v sezóne 2009/10 druholigový český FK Viktoria Žižkov, kde pred sezónou podpísal trojročnú zmluvu, ktorú ale predčasne ukončil. Štyri kolá pred koncom súťaže v máji 2010 ho vedenie klubu odvolalo z postu, pretože sa nepodarilo naplniť športové ambície.

V júni 2010 podpísal nový kontrakt s účastníkom druhej najvyššej slovenskej súťaže (oficiálne nazývanej prvá liga) MFK Zemplín Michalovce na jeden rok plus jeden rok opcia.
V apríli 2011 vedenie MFK Zemplín predĺžilo trénerskú zmluvu s Vlastimilom Petrželom na ďalšie dva roky – do konca sezóny 2012/13.

## Iné projekty

## Referencie


## Zdroj

## Externé odkazy
Vlastimil Petržela v Impulsech Václava Moravce  

Kategória:Česko-slovenskí futbalisti
Kategória:Českí futbaloví tréneri
Kategória:Tréneri MFK Zemplín Michalovce
Kategória:Osobnosti z Prostějova
Kevin Ford

**Kevin Anthony Ford** (* 7. júl 1960, Portland, Indiana, USA) bol pôvodne pilot amerického vojenského letectva, od júla 2000 je astronautom oddielu astronautov NASA. Do vesmíru sa dostal na dva týždne ako člen posádky raketoplánu Discovery pri lete STS-128 na Medzinárodnú vesmírnu stanicu (ISS) v auguste – septembri 2009. Je zaradený do Expedície 33 a 34 na ISS s plánovaným štartom v novembri 2010.

## Život
### Mladosť, letec
Kevin Anthony Ford sa narodil v Portlande v Indiane, detstvo a mladosť prežil v Montpelier v rovnakom štáte. Na University of Notre Dame získal v roku 1982 bakalársky titul v odbore leteckého a kozmického strojárstva. V tom istom roku nastúpil k vojenskému letectvu, kde počas dvoch rokov absolvoval letecký výcvik. V rokoch 1984 – 1987 slúžil v Nemecku, potom na Islande.

Od roku 1989 bol preložený do Spojených štátov, spočiatku študoval na *Troy State University* medzinárodné vzťahy (magister 1989) a v škole testovacích pilotov na Edwardsovej leteckej základni, v rokoch 1991 – 1994 slúžil v 3247. skúšobnej peruti (*3247th Test Squadron*) na Eglinovej leteckej základni, súčasne získal titul magistra leteckého a kozmického strojárstva na *University of Florida*. Potom študoval na technickom inštitúte letectva (*Air Force Institute of Technology*), trojročné štúdium zavŕšil roku 1997 ziskom titulu doktora vied (*Ph.D.*). Do vojenskej služby sa vrátil na post riaditeľa pre plánovanie a program školy testovacích pilotov na Edwardsovej základni.

### Astronaut
Zúčastnil sa 15. náboru astronautov NASA v roku 1994, prepracoval sa len medzi 122 finalistov, v 16. nábore o dva roky neskôr skončil s rovnakým výsledkom, len finalistov bolo 121. Až v 18. nábore zaznamenal úspech a 26. júla 2000 bol zaradený medzi amerických astronautov. Začal ročný kozmonautický výcvik a získal kvalifikáciu "pilot" raketoplánu.

V júli 2008 NASA zaradila Forda do posádky letu STS-128 plánovaného na nasledujúci rok. Do vesmíru odštartoval 29. augusta 2009 na palube raketoplánu Discovery. Cieľom misie bola doprava zásob a vybavenia na Medzinárodnú vesmírnu stanicu (ISS). Let trval 13 dní, 20 hodín a 54 minút.

Vo februári 2010 bol zaradený do posádky Expedície 33 a 34 na ISS s plánovaným štartom v novembri 2010.

Kevin Ford je ženatý, má dve deti.

## Referencie

## Zdroj

Kategória:Kozmonauti USA
Kategória:Osobnosti z Indiany
Trident (raketa)

thumb|Štart rakety Trident II (D-5)
**Trident** je z ponorky odpaľovaná balistická raketa (SLBM), nesúca jadrové hlavice. Navrhla ju americká spoločnosť Lockheed Martin Space Systems. Existuje v dvoch variantoch - UGM-96 Trident I a UGM-133 Trident II. Rakety Trident sú súčasťou výzbroje štrnástich aktívnych amerických atómových raketových ponoriek triedy ''Ohio'' a štyroch britských ponoriek triedy ''Vanguard''. 

## Popis
Štart rakety prebieha vždy z ponorených ponoriek. Pred štartom je trubica s raketou zaplavená vodou, malá výbušnina na dne trubice potom spôsobí vyparenie vody a prudký nárast tlaku. Tlakový ráz je dostatočný na vystrelenie rakety z trubice takou rýchlosťou, aby zotrvačné sily dokázali vyniesť raketu celým objemom nad hladinu. Inerciálne senzory zaznamenajú klesajúce zrýchlenie po vynorení rakety a naštartujú prvý raketový stupeň. Samotné telo rakety je natlakované dusíkom, aby sa počas prvej fázy štartu zabránilo prieniku vody, ktorá by mohla raketu poškodiť alebo narušiť jej vyváženie. 

Trident má tri raketové stupne na tuhé palivo. Dolet je ešte zvýšený použitím teleskopického aerodynamického hrotu, ktorý je vysunutý počas prvej urýchľovacej fázy. Počas práce tretieho raketového stupňa, približne dve minúty po štarte, už Trident dosahuje rýchlosť 6000 m/s. 

Trident pre korekcie dráhy používa inerciálny navádzací systém, doplnený optickou kontrolou hviezdneho poľa v orbitálnej časti dráhy. Niektoré testovacie varianty obsahovali aj GPS, nepočíta sa však s tým, že by GPS zostal v skutočnej jadrovej vojne funkčný. 

Po dokončení posledných korekcií dráhy sú uvoľnené nezávislé návratové moduly s hlavicami a tiež klamné ciele. Konkrétne podrobnosti tejto fázy sú utajené. Každý návratový modul je potom schopný v okruhu dosahu zasiahnuť nezávislý cieľ. Moduly, ktoré vstupujú do atmosféry s rýchlosťou niekoľkonásobkom rýchlosti zvuku, za sebou zanechávajú dobre viditeľné stopy dráhy, niekedy označované ako *prsty Boha*.

## Iné projekty

## Zdroje

Kategória:Balistické rakety USA
Majstrovstvá Európy vo futbale 1972

**Majstrovstvá Európy vo futbale 1972** boli 7. Majstrovstvá Európy vo futbale. Konali sa v Belgicku od 14. júna do 18. júna 1972. Z kvalifikácie postupovali štyri tímy. Turnaj vyhrala reprezentácia Západného Nemecka, keď vyhrala vo finále nad reprezentáciou ZSSR. Najlepším strelcom sa stal Nemec Gerd Müller so 4 gólmi.

## Štadióny



## Kvalifikácia

thumb|Účastníci turnaja.
Kvalifikácia sa uskutočnila v dvoch fázach. Prvá fáza (skupinová), sa hrala v rokoch 1970 a 1971 v ôsmich štvorčlenných skupinách, z ktorých postupoval len prvý. Druhá fáza (štvrťfinálová), sa hrala v máji 1972 a víťaz dvojzápasu postúpil do záverečného turnaja.

Kvalifikované tímy:
* 
* 
* 
* 25px ZSSR

## Pavúk turnaja

## Semifinále

----

## Zápas o tretie miesto

## Finále

## Strelci
;**4 góly**
*  Gerd Müller
;**1 gól**
*  Herbert Wimmer
*  Anatolij Konkov
*  Raoul Lambert
*  Odilon Polleunis
*  Paul Van Himst
*  Lajos Kű

 


1972
Futbal
Stephen Wolfram

**Stephen Wolfram** (* 29. august 1959, Londýn, Spojené kráľovstvo) je britský fyzik, matematik, informatik, obchodník a autor, v súčasností žijúci v USA. Je známy ako tvorca softvéru Mathematica a internetovej aplikácie Wolfram Alpha, ako aj vďaka práci v časticovej fyzike, kozmológii, teórii chaosu, celulárnych automatoch, teórii zložitosti a počítačovej algebre. Je autorom knihy *New kind of science*, v ktorej sa zaoberá empirickou analýzou jednoduchých výpočtových modelov.

## Iné projekty

Kategória:Anglickí matematici
Kategória:Anglickí fyzici
Kategória:Anglickí informatici
Kategória:Matematici USA
Kategória:Fyzici USA
Kategória:Informatici USA
Kategória:Fyzici židovského pôvodu
Kategória:Informatici židovského pôvodu
Kategória:Matematici židovského pôvodu
Kategória:Osobnosti USA židovského pôvodu
Kategória:Tvorcovia programovacích jazykov
Kategória:Výskumníci v oblasti umelej inteligencie
Kategória:Osobnosti z Londýna
Marko Pantelić

**Marko Pantelić** (po srbsky: Марко Пантелић) (* 15. september 1978, Belehrad) je bývalý srbský futbalový útočník.

Pantelić sa do srbskej reprezentácie presadil v roku 2003, v ten istý rok získal srbský pohár v drese FK Smederevo. Po sezóne prestúpil do FK Crvena zvezda, kde získal titul v lige, pohár a v roku 2005 bol najlepším strelcom srbskej ligy. Neskôr sa stal hráčom nemeckého klubu Hertha BSC, kde hral do roku 2009. 1. septembra 2009 podpísal ročnú zmluvu s klubom Eredivisie Ajax Amsterdam. Počas jeho prvej sezóny v Ajaxe sa mu darilo, strelil 16 gólov v 25 zápasoch.

## Reprezentačné zápasy

## Iné projekty

## Externé odkazy
* Profil  na stránke *reprezentacija.rs*

Kategória:Narodenia v 1978
Kategória:Srbskí futbalisti
Kategória:Hráči FK Crvena zvezda
Kategória:Hráči FK Smederevo
Kategória:Hráči FC Lausanne-Sport
Kategória:Hráči SK Sturm Graz
Kategória:Hráči Hertha BSC
Kategória:Hráči Ajax Amsterdam
Kategória:Hráči Olympiakos FC
Kategória:Hráči Majstrovstiev sveta vo futbale 2010
Kategória:Osobnosti z Belehradu
Diferenciálna topológia

**Diferenciálna topológia** je oblasť matematiky skúmajúca diferencovateľné funkcie na diferencovateľných varietach. Je úzko prepojená s diferenciálnou geometriou, diferenciálna topológia sa zaoberá globálnymi vlastnosťami diferencovateľných variet, diferenciálna geometria najmä ich lokálnymi vlastnosťami.

Kategória:Topológia
Steven Strogatz

**Steven Henry Strogatz** (* 13. august 1959, Torrington, Connecticut, USA) je americký matematik a profesor na Cornellovej univerzite. Je známy predovšetkým vďaka práci v aplikovanej matematike, najmä v dynamických systémoch, biomatematike, teórii sietí a teórii chaosu.

Kategória:Matematici USA
Kategória:Osobnosti z Connecticutu
Švibov

**Švibov** je prírodná rezervácia v pohorí Považský Inovec v podcelku Nízky Inovec, približne  juhovýchodne od obce Nová Lehota. Je v správe štátnej ochrany prírody Biele Karpaty.

Nachádza sa v katastrálnom území obce Nová Lehota, okres Nové Mesto nad Váhom v Trenčianskom kraji. Vyhlásená bola v roku 1993 na rozlohe , bez ochranného pásma. Na území rezervácie platí 4. stupeň ochrany.

Predmetom ochrany je: *Veľmi cenný fragment kyslej dubiny na kryštaliniku Považského Inovca s typickými indikačnými druhmi. Územie je v kontakte s xerotermnými spoločenstvami na [[Vápenec|vápencoch]] a [[Dolomit (hornina)|dolomitoch]] obalovej série Považského Inovca*.

## Referencie

## Externé odkazy
* 
* Chránené územia, Štátna ochrana prírody Slovenskej republiky

Kategória:Nová Lehota (okres Nové Mesto nad Váhom)
Kategória:Prírodné rezervácie v Trenčianskom kraji
Kategória:Považský Inovec
Kategória:Chránené územia v okrese Nové Mesto nad Váhom
Ipswich Town FC

**Ipswich Town FC** je anglický futbalový klub so sídlom v Ipswichi. Klub bol založený v roku 1878, no profesionálny futbalový tím vznikol v roku 1936. V súčasnosti hrá v Premier League.

Svoje domáce zápasy hráva na štadióne Portman Road s kapacitou 30 311 divákov. Najväčším rivalom klubu je Norwich City FC. Klub má prezývku *Blues*, ktorý vyplýva z modrej farby ich dresov.

Ipswich Town vyhral v roku 1962 anglickú ligu, dvakrát získal druhé miesto (v rokoch 1981 a 1982). Klub vyhral raz Pohár FA a v roku 1981 vyhral aj Pohár UEFA.

## Zdroj

## Iné projekty

## Externé odkazy
* Oficiálna webstránka

Kategória:Anglické futbalové kluby
Kategória:Víťazi Pohára FA
Kategória:Futbalové kluby založené v 1878
Kategória:Kluby FA Premier League
Kategória:Ipswich
Kategória:Šport v Suffolku
Národný park Redwood

**Národný park Redwood** () je národný park v USA. Rozkladá sa na pacifickom pobreží v severnej Kalifornii. Park bol vyhlásený v roku 1968, od roku 1980 je na zozname Svetového dedičstva. Dôvodom jeho vyhlásenia sú najmä rozsiahle pralesné porasty sekvoje vždyzelenej (najvyššieho stromu sveta) a spolu s nimi aj niektoré zrekonštruované sídla pôvodných obyvateľov a priľahlé oblasti prérií.

## Iné projekty

## Externé odkazy
* Oficiálna stránka 

Kategória:Národné parky v USA
Kategória:Lokality Svetového dedičstva v USA